อีกหนึ่งร้านกาแฟย่านเมืองเก่าของสงขลาที่ผมปักหมุดไว้นานละ แต่ไม่ได้มาสักที บ่ายๆ วันหยุดนี้ได้โอากาสพอดี เลยมาหลบร้อน หาอะไรดื่มเย็นๆ นั่งชิลล์ๆ สักพักละกัน 

[ที่ตั้งและบรรยากาศ] ตัวร้านสีเทาตั้งโดดเด่นอยู่ตรงสามแยก ปากทางเข้าถนนสายบุรี ด้วยโทนสีเทาขาวตัดกับกำแพงอิฐทำให้บรรยากาศภายในดูเรียบง่าย สบายตา แต่ผมรู้สึกว่าโต๊ะที่นั่งดูไม่ค่อยลงตัวสักเท่าไร 

ร้านเปิด 9.00-21.00 น. ปิดทุกวันจันทร์ มี Free WiFi 

เมนูอาหารทั้งไทยและเทศ อาหารจานเดียว เครื่องดื่ม และเค้ก ถือว่าหลากหลายทีเดียว ราคาถือว่ากลางๆ ละกัน 

ครั้งนี้ผมสั่งแค่เมนูเครื่องดื่ม แตงโมปั่น (60 บาท) มีกลิ่นแตงโมตามมาตรฐาน แต่ว่าหวานไปหน่อย และปั่นได้ไม่เนียนเท่าที่ควรเกล็ดน้ำแข็งยังเป็นผลึกใหญ่เลย คาราเมลลาเต้ปั่น (65 บาท) หวานจัดมาก กลิ่นรสกาแฟแทบจะไม่มี ดื่มแล้วเหมือนๆ กับกาแฟชงตามข้างทางเลย -*- เอาเป็นว่าครั้งนี้มาลองแค่เมนูเครื่องดื่ม เลยบอกอะไรไม่ได้มาก ขอแปะไว้ก่อนละกัน 3 ดาวครับ 

